สวัสดีค่ะ ขอสอบถามหน่อยค่ะ ก่อนหน้านี้กินยาคุมชื่อว่าอนามัยแบบ28เม็ด แต่เปลี่ยนมากิน เมอซอนลอนแบบ21เม็ดได้ประมาณ5-6เดือนแล้วค่ะ ช่วงที่ผ่านมาไม่เกิดความผิดปกติใดๆเลย เมื่อหลายวันก่อน พบว่ามีเลือดออกมากะปิกะปอย ทั้งๆที่ยายังไม่หมดแผงเหลือประมาณ5เม็ดค่ะ เกิดจากอะไรคะ แล้วมีผลอย่างไรบ้างคะ
สวัสดีค่ะ การที่มีเลือดออกทางช่องคลอดกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา อาจเป็นผลข้างเคียงของยาคุมกำเนิด หรืออาจมีสาเหตุอื่นๆตามข้างต้นดังนั้นแนะนำ ให้รับประทานยาคุมกำเนิดให้สม่ำเสมอและตรงเวลามากขึ้นและให้รอดูอาการก่อนนะคะ หากยังมีเลือดออกกระปริดกระปรอยต่อเนื่อง แนะนำให้ไปพบสูตินารีแพทย์ตรวจหาสาเหตุอีกทีนะคะ